**Prilog 10**

**PRILOG**

**UZ SUGLASNOST PREDSTAVNIČKOG TIJELA JEDINICE LOKALNE SAMOUPRAVE ZA PROVEDBU ULAGANJA**

**(KLASA: \_\_\_\_\_\_\_\_\_\_\_\_\_\_\_\_\_ URBROJ: \_\_\_\_\_\_\_\_\_\_\_\_\_\_\_\_\_ )**

**UNUTAR MJERE 7 »TEMELJNE USLUGE I OBNOVA SELA U RURALNIM PODRUČJIMA« IZ PROGRAMA RURALNOG RAZVOJA REPUBLIKE HRVATSKE ZA RAZDOBLJE 2014-2020**

**OPIS PROJEKTA**

**1. NAZIV PROJEKTA**

*(navesti naziv projekta iz projektne dokumentacije/građevinske dozvole ili drugog odgovarajućeg dokumenta uključujući i opremanje ako je primjenjivo)*

Izgradnja i opremanje zgrade dobrovoljnog vatrogasnog društva (DVD) u naselju Seline

**2. KORISNIK**

2.1. NAZIV KORISNIKA

Općina Starigrad

2.2. PRAVNI STATUS KORISNIKA

Jedinica lokalne samouprave

2.3. ADRESA KORISNIKA

Trg Tome Marasovića 1

2.4. OSOBA OVLAŠTENA ZA ZASTUPANJE

Krste Ramić, općinski načelnik

2.5. KONTAKT

Telefon 023 369 387

Faks 023 359 176

E-mail info@opcina-starigrad.hr

**3. OPIS PROJEKTA**

3.1. PODMJERA I TIP OPERACIJE ZA KOJI SE PROJEKT PRIJAVLJUJE

*(navesti podmjeru/tip operacije unutar Mjere 7 „Temeljne usluge i obnova sela u ruralnim područjima“ za koju korisnik traži javnu potporu)*

3.1.1. PODMJERA

Podmjera 7.4 „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“

3.1.2. TIP OPERACIJE

Tip operacije 7.4.1. „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“

3.2. MJESTO PROVEDBE

3.2.1. ŽUPANIJA ULAGANJA

Zadarska županija

3.2.2. GRAD/OPĆINA ULAGANJA

Općina Starigrad

3.2.3. NASELJE ULAGANJA

Seline

3.3. KRATKI OPIS I CILJEVI PROJEKTA

*(ukratko opisati planirani projekt, navesti razloge i svrhu provedbe projekta, navesti ciljeve koji će se ostvariti provedbom projekta; najmanje 500, a najviše 800 znakova)*

Opći cilj : provedba projektnih aktivnosti projekta “Izgradnja i opremanje zgrade dobrovoljnog vatrogasnog društva (DVD) u naselju Seline“ doprinijet će atraktivnosti sela i njegovom razvojnom potencijalu te poboljšanju životnih uvjeta u ruralnoj sredini.

Specifični cilj 1 : izgradnja i opremanje zgrade dobrovoljnog vatrogasnog društva naselju Seline doprinijet će povećanju sposobnosti žurnijeg djelovanja na suzbijanju požara te povećanju brzine odaziva na dojave o požaru i druge opasnosti koje spadaju pod domenu vatrogasnog djelovanja.

Specifični cilj 2 : provedba predmetnog projekta doprinijet će povećanju broja članova DVD – a „Starigrad - Paklenica“ privlačenjem vatrogasne mladeži (12-18 godina) i vatrogasnog podmlatka (6-12) koji će kasnije postati operativni članovi DVD - a.

3.4. OČEKIVANI REZULTATI PROVEDBE PROJEKTA

3.4.1. Očekivani rezultati i mjerljivi indikatori

*(navesti očekivane rezultate u odnosu na početno stanje prije provedbe projekta i mjerljive indikatore očekivanih rezultata za svaki od postavljenih ciljeva; najmanje 400, a najviše 800 znakova)*

Očekivani rezultati projekta su : izgrađena i opremljena zgrada dobrovoljnog vatrogasnog društva (DVD) u naselju Seline; stvorena 2 nova radna mjesta

3.4.2. Stvaranje novih radnih mjesta

*Pojašnjenje:*

*Broj novozaposlenih osoba je pokazatelj provedbe projekta te u slučaju sklapanja Ugovora o financiranju, korisnik sklapanjem istog se obvezuje ostvariti planiranu razinu pokazatelje provedbe projekta.*

*Nova radna mjesta odnose se na izravno zapošljavanje, ako je primjenjivo, odnosno ako se kroz projekt zapošljavaju nove osobe u građevinama koje su predmet zahtjeva za potporu te stvaraju dodatna nova radna mjesta u odnosu na stanje prije provedbe projekta. U sektoru tržnica, sektoru društvenih domova/kulturnih centara* *i sportskih građevina te sektoru vatrogasnih domova navedeno uključuje isključivo osobe koje su zaposlene na poslovima održavanja, zaštite i upravljanja građevinama koja su predmet zahtjeva za potporu.*

*Jednim radnim mjestom smatra se jedna novo zaposlena osoba prema godišnjim satima rada (dakle, jedan zaposlenik na puno radno vrijeme ili više osoba čiji zbroj radnih sati na godišnjoj razini čini jednog zaposlenika).*

*Stvaranje novih radnih mjesta mora nastati kod samog korisnika ako će korisnik upravljati realiziranim projektom ili kod druge pravne osobe koja će upravljati realiziranim projektom, ali stvaranje novih radnih mjesta mora biti izravan rezultat provedbe projekta.*

|  |  |  |
| --- | --- | --- |
| **Pridonosi li projekt stvaranju novih radnih mjesta?** | **DA** | **NE** |

*(Zaokružiti odgovor koji je primjenjiv za projekt)*

Ako je odgovor ''DA'':

* Opisati na koji način projekt doprinosi stvaranju novih radnih mjesta *(400 - 800 znakova)*

Općina Starigrad će po završetku projekta „Izgradnja i opremanje zgrade dobrovoljnog vatrogasnog društva DVD u naselju Seline“ održavanje i upravljanje predmetnom zgradom prenijeti na Dobrovoljno vatrogasno društvo (dalje u tekstu: DVD) Starigrad Paklenica“.

Prema Zakonu o vatrogastvu udruga, DVD Starigrad Paklenica nadležno je za vatrogastvo i vatrogasne djelatnosti na čitavom području općine Starigrad te u okviru svog djelokruga odgovara općinskom načelniku. Shodno tome, projekt doprinosi stvaranju dva (2) nova radna mjesta izravnim zapošljavanjem dvije osobe na puno radno vrijeme u DVD – u „Starigrad Paklenica“. Dvije novozaposlene osobe obavljat će poslove održavanja, zaštite i upravljanja predmetnom građevinom.

* Opisati nova radna mjesta koja se planiraju ostvariti provedbom projekta

*(Navesti u tablici vrstu radnog mjesta, planirani broj radnih mjesta i planirano razdoblje/godinu ostvarenja novog radnog mjesta tijekom provedbe projekta)*

Radna mjesta koja se planiraju ostvariti provedbom projekta

|  |  |  |  |
| --- | --- | --- | --- |
| R.br. | Opis radnog mjesta (vrsta radnog mjesta) | Planirani broj radnih mjesta | Planirana godina ili planirano razdoblje stvaranja novog radnog mjesta nakon realizacije projekta |
|  | Vatrogasac DVD – a „Starigrad Paklenica“   * u svojstvu voditelja upravlja predmetnom zgradom Vatrogasnog doma DVD – a “Starigrad Paklenica“ | 1 | Nakon podnošenja konačnog zahtjeva za isplatu |
|  | Vatrogasac DVD – a „Starigrad Paklenica“   * štiti i održava funkcionalnost predmetne zgrade Vatrogasnog doma DVD – a „Starigrad Paklenica“ | 1 | Nakon podnošenja konačnog zahtjeva za isplatu |

*Napomena:*

*Podaci iz ove tablice uzet će se u obzir prilikom provjere ostvarenja kriterija odabira iz Priloga 2. Natječaja.*

*Broj novozaposlenih osoba je pokazatelj provedbe projekta te se u trenutku podnošenja zahtjeva za potporu dokazuje na temelju podataka iz ove tablice.*

*Na zahtjev Agencije za plaćanja korisnik je dužan dostaviti i/ili dati na uvid dokaze i/ili obrazložiti stvaranje novih radnih mjesta koja su posljedica provedbe projekta.*

*U slučaju sklapanja Ugovora o financiranju, korisnik sklapanjem istog se obvezuje ostvariti planiranu razinu pokazatelje provedbe projekta.*

*U slučaju da korisnik nakon provedbe projekta ne ostvari planiranu razinu pokazatelja navedenih u zahtjevu za potporu, Agencija za plaćanja ima pravo korisniku odrediti financijsku korekciju ili od korisnika zatražiti izvršenje povrata dijela isplaćene potpore razmjerno neostvarenom udjelu pokazatelja, u skladu s Prilogom III. Pravilnika i točkom 7. Natječaja* - *Pokazatelji provedbe projekta.*

3.4.3. Korištenje obnovljivih izvora energije u sustavu grijanja građevina (prostorija) koji su predmet ulaganja

|  |  |  |
| --- | --- | --- |
| **Je li projektom planirano korištenje obnovljivih izvora energije u sustavu grijanja građevine?** | **DA** | **NE** |

*(Zaokružiti odgovor koji je primjenjiv za projekt)*

Ako je odgovor ''DA'':

* Opisati na koji je način planirano korištenje obnovljivih izvora energije u sustavu grijanja te navesti poveznice na dijelove Glavnog projekta u kojem je to predviđeno/projektirano ako je glavnim projektom i odgovarajućim dijelovima istog - na primjer strojarskim projektom, projektom grijanja i hlađenja, projektom elektroinstalacija, projektom fizike zgrade, arhitektonskim projektom itd. - predviđeno korištenje obnovljivih izvora energije **u sustavu grijanja građevina (prostorija)** na drvnu biomasu, na solarni sustav i/ili na dizalice topline.

GLAVNI PROJEKT ZOP 5439/18 – Mapa 6 – STROJARSKI PROJEKT- Projekt termotehničkih instalacija

Instalacija grijanja i hlađenja sastojat će se od dizalice topline koja spada u ekološke agregate za proizvodnju energije zbog male potrošnje električne energije u odnosu na dobiveni toplinski i rashladni učinak.

Instalaciju grijanja i hlađenja prostora garaže prizemlja planirano je riješiti INVERTER multi split sustavom dizalice topline, a za ostale prostorije prizemlja i cijelog kata predviđena je instalacija grijanja/hlađenja dizalicom topline (voda-zrak), ogrjevno-rashladnim agregatima (dizalice topline) sa hidroblokom i solarnim panelima, sa dodatnim spremnikom tople vode. Sustav se sastoji od dva ogrjevno rashladna agregata povezana u kaskadu sa dvije vanjske jedinice, dvije unutarnje jedinice (hidrobox), spremnika tople vode i solarnih kolektora sa odgovarajućim brojem unutarnjih zidnih i podnih jedinica (ventilokonvektora), za prostore kuhinje, dnevnog boravka, blagovaonice, ureda i soba. Sustav dizalica topline služi i za pripremu tople vode, potpomognut sa solarnim kolektorima. Položaj vanjskih i unutarnjih jedinica dizalica topline, unutarnjih ogrjevno rashladnih tijela (ventilokonvektora), spremnika tople vode i solarnih kolektora smjestiti dogovorno s projektantom arhitekture/interijera. Potrebno je formirati krug grijanja/hlađenja za ventilokonvektorsko grijanje (45/40˚C) i hlađenje (7/12˚C). Vanjska jedinica multi split sustava i dizalice topline, s radnom tvari R-32, namijenjena za vanjsku montažu i zaštićena od vremenskih utjecaja, s ugrađenim inverter kompresorom, zrakom hlađenim kondenzatorom i svim potrebnim elementima za zaštitu i kontrolu. Uređaj je optimiziran za niskoenergetske objekte sa širokim rasponom modulacije inverterskog kompresora. Predmetni sustav ne ugrožava okoliš opasnim i po zdravlje štetnim tvarima.

Projekt termotehničke instalacije predviđa i ugradnju dva (2) solarna pločasta kolektora na ravni krov novoizgrađene građevine. Kolektori imaju izvedbu registra bakrenih cijevi oblika harfa s navarenim aluminijskim limom sa visoko selektivnom prevlakom, trajno otporni u stanju mirovanja i ispitani na toplinske šokove, prekriveni sigurnosnim staklom transmisije 92%. Minimalni solarni prinos je veći od 525 kWh/m2 godišnje kod 49% udjela pokrivanja. Također, sustav uz kolektore čini i regulacijska i pumpna jedinica za automatsko upravljanje sustavom i optimiziranjem iskorištenja solarne energije koja uz sensor protoka očitava i bilancira trenutačne učinke, vršne učinke i količine topline iz solarnog sustava te solarni spremnik za optimalnu higijenu vode s pripremom PTV – a po principu protočnog zagrijavanja u kojemu se sanitarna voda zagrijava protočno, sa izmjenjivačem solarnog kruga, izmjenjivačem dodatnog izvora topline i izmjenjivačem kao podrška grijanju.

* Procijenjeni iznos radova/instalacija/opreme koji se odnosi na Korištenje obnovljivih izvora energije u sustavu grijanja građevina (prostorija) koji su predmet ulaganja

*(navesti procijenjenu vrijednost navedenih radova/instalacija/opreme s PDV-om temeljem projektno-tehničke dokumentacije i troškovnika)*

Procijenjeni iznos radova/instalacija/opreme koji se odnosi na korištenje obnovljivih izvora energije u sustavu grijanja građevina iznosi 327.495,00 HRK

*Napomena:*

*Podaci iz ove točke i iz Glavnog projekta uzet će se u obzir prilikom provjere ostvarenja kriterija odabira iz Priloga 2. Natječaja.*

3.4.4. Kapacitet dječjeg vrtića

*(odnosi se samo na projekte dječjih vrtića)*

Ukupni kapacitet dječjeg vrtića planiran Glavnim projektom nakon realizacije projekta u skladu s Državnim pedagoškim standardom predškolskog odgoja i obrazovanja:

*(Upisati maksimalni mogući broj djece u zgradi dječjeg vrtića u redovnom cjelodnevnom programu sukladno projektno-tehničkoj dokumentaciji.)*

Nije primjenjivo.

Ukupan broj skupina (grupa) djece vrtićke dobi nakon realizacije projekta (ako je primjenjivo):

Nije primjenjivo.

Ukupan broj skupina (grupa) djece jasličke dobi nakon realizacije projekta (ako je primjenjivo):

Nije primjenjivo.

Početni kapacitet dječjeg vrtića prije realizacije projekta u skladu s Državnim pedagoškim standardom predškolskog odgoja i obrazovanja:

*(U slučaju rekonstrukcije postojećeg dječjeg vrtića, upisati maksimalni mogući broj djece u redovnom cjelodnevnom programu prije provedbe projekta sukladno projektno-tehničkoj dokumentaciji. U slučaju izgradnje novog dječjeg vrtića ili prenamjene postojeće građevine u dječji vrtić upisati 0.)*

Nije primjenjivo.

3.5. TRAJANJE PROVEDBE PROJEKTA

*(navesti u mjesecima planirano trajanje provedbe ulaganja za koje se traži javna potpora iz Mjere 7 „Temeljne usluge i obnova sela u ruralnim područjima“)*

24 mjeseca od donošenja Odluke o financiranju

3.6. GLAVNE AKTIVNOSTI

*(navesti glavne aktivnosti koje će se provoditi u svrhu provedbe projekta; najmanje 300, a najviše 800 znakova)*

Glavne aktivnosti koje će se provoditi u svrhu provedbe projekta su:

1. Provedba postupka nabave za izbor izvođača radova;

2. Potpisivanje Ugovora sa izvođačem radova;

3. Izvođenje radova (građevinski i obrtnički radovi, vodovod i kanalizacija, elektroinstalaterski radovi, termotehničke instalacije i opremanje)

4. Upravljanje projektom;

5. Promidžba i vidljivost projekta

3.7. PRIPREMNE PROVEDENE AKTIVNOSTI

*(navesti ukratko pripremne aktivnosti koje su već provedene u svrhu realizacije projekta. Na primjer: riješeni su imovinsko-pravni odnosi, izrađen je glavni projekt/elaborat zaštite okoliša, ishođena je lokacijska dozvola/građevinska dozvola/akt prema propisima kojima se uređuje zaštita okoliša i prirode/uvjeti, potvrde i suglasnosti javno-pravnih tijela, ostale pripremne aktivnosti. Napomena: nije potrebno navoditi detalje spomenutih akata/dokumenata - dovoljno je navesti općeniti naziv akta/dokumenta, na primjer: izrađen je glavni projekt, ishođena je građevinska dozvola itd.).*

1. Izrađen Glavni projekt ZOP 5439/18 s pripadajućim Mapama

* Mapa 1 – Arhitektonski projekt
* Mapa 2 - Građevinski projekt - projekt stabilnosti i mehaničke otpornosti
* Mapa 3 - Građevinski projekt – projekt racionalne uporabe energije, toplinske zaštite i zaštite od buke
* Mapa 4 – Strojarski projekt – projekt vodovod i odvodnje
* Mapa 5 – Elektrotehnički projekt- projekt elektroinstalacija
* Mapa 6 – Strojarski projekt- Projekt termotehničkih instalacija
* Mapa 7 – Geodetski projekt
* Mapa 8 – Građevinski projekt – Projekt priključka
* Elaborat zaštite na radu
* Elaborat zaštite od požara

1. Izrađen projekt opremanja zgrade DVD – a u naselju Seline
2. Ishođena građevinska dozvola i Mišljenje Upravnog odjela za prostorno uređenje, zaštitu okoliša i komunalne poslove o izdavanju e-dozvole
3. Usvojena Suglasnost predstavničkog tijela JLS za provedbu ulaganja
4. Rješenje o vlasništvu
5. Ishođeno Mišljenje Upravnog odjela za prostorno uređenje, zaštitu okoliša i komunalne poslove Zadarske županije da je planirani zahtjev prihvatljiv za ekološku mrežu te da za zahvat nije potrebno provesti postupak procjene utjecaja zahvata na okoliš, ili ocjenu o potrebi utjecaja zahvata na okoliš
6. Pribavljena Potvrda Porezne uprave o nepostojanju duga

3.8. UKUPNA VRIJEDNOST PROJEKTA

*(navesti ukupnu vrijednost projekta sukladno projektno-tehničkoj dokumentaciji, procjeni troškova, troškovniku projektiranih radova/instalacija, troškovniku/specifikaciji opreme, uključujući prihvatljive i neprihvatljive troškove, opće troškove i PDV, a u skladu s tablicom ''Plan nabave/Tablica troškova i izračuna potpore'')*

Ukupna vrijednost projekta sukladno tablici „Plan nabave/Tablica troškova i izračuna potpore“ je 8.293.708,06 HRK. U tablici je priložena ukupna vrijednost projekta sukladno traženim stavkama.



**4. DRUŠTVENA OPRAVDANOST PROJEKTA**

4.1. CILJANE SKUPINE I KRAJNJI KORISNICI

*(navesti ciljane skupine i krajnje korisnike/interesne skupine projekta te* *popuniti Izjavu korisnika o javnoj namjeni projekta te dostupnosti predmeta ulaganja pojedincima, lokalnom stanovništvu i interesnim skupinama iz točke 12. ovog Priloga)*

Ciljana skupina projekta je Općina Starigrad te DVD „Starigrad Paklenica“ kao proračunski korisnik proračuna Općine. Krajnji korisnici projekta su cjelokupno stanovništvo općine Starigrad, turisti te ostali posjetitelji koji žele sudjelovati u humanitarnim aktivnostima zaštite i spašavanja ljudi i imovine sa svrhom povećanja svijesti o važnosti ažurnog i preventivnog protupožarnog djelovanja.

4.2. DRUŠTVENA OPRAVDANOST PROJEKTA SUKLADNO CILJEVIMA PROJEKTA

*(navesti na koji način će ciljevi projekta i očekivani rezultati projekta doprinijeti području u kojem se planira provedba projekta odnosno koji su pozitivni učinci za ciljane skupine i krajnje korisnike; najmanje 300, a najviše 800 znakova)*

Provedbom predmetnog projekta značajno će se doprinijeti povećanju sposobnosti suzbijanja požara, odnosno smanjenju rizika od požara u općini Starigrad te u konačnici poboljšanju kvalitete i sigurnosti življenja na prostoru općine Starigrad za cjelokupno lokalno stanovništvo. Izgradnjom i opremanjem zgrade DVD - a u naselju Seline doprinijet će se povećanju sposobnosti žurnijeg djelovanja na suzbijanju požara te povećanju brzine odaziva na dojave o požaru te druge opasnosti koje spadaju pod domenu vatrogasnog djelovanja. Nadalje, provedbom projekta utjecat će se na podizanje operativne spremnosti i na skraćivanje vremena provođenja intervencija te poboljšanje efikasnosti za vatrogasne intervencije. Provedba predmetnog projekta doprinijet će i povećanju broja članova DVD – a (naročito mladih).

**5. POVEZANOST DJELATNOSTI UDRUGE S PROJEKTOM I DOKAZ DA JE HUMANITARNA/DRUŠTVENA DJELATNOST UDRUGE OD POSEBNOG INTERESA ZA LOKALNO STANOVNIŠTVO**

*(odnosi se samo na projekte vatrogasnih domova)*

5.1. POVEZANOST DJELATNOSTI UDRUGE S PROJEKTOM

*(obrazložiti na koji je način projekt povezan s podacima iz Registra udruga odnosno statuta udruge vezano za ciljane skupine, ciljeve, djelatnosti kojima se ostvaruje cilj, te s područjima djelovanja i aktivnostima udruge; navedeno se odnosi isključivo na slučaj kada je korisnik udruga koja se bavi humanitarnim i društvenim djelatnostima)*

Nije primjenjivo. Korisnik je jedinica lokalne samouprave.

5.2. DOKAZ DA SU HUMANITARNE I DRUŠTVENE DJELATNOSTI UDRUGE OD POSEBNOG INTERESA ZA LOKALNO STANOVNIŠTVO

*(obrazložiti po kojoj su osnovi humanitarne i društvene djelatnosti udruge od posebnog interesa za lokalno stanovništvo; navedeno se odnosi isključivo na slučaj kada je korisnik udruga koja se bavi humanitarnim i društvenim djelatnostima)*

Nije primjenjivo. Korisnik je jedinica lokalne samouprave.

**6. FINANCIJSKI KAPACITET KORISNIKA**

PLANIRANI IZVORI SREDSTAVA ZA PROVEDBU PROJEKTA/OPERACIJE

*(prikazati dinamiku financiranja projekta po godinama planirane provedbe do potpune realizacije i funkcionalnosti projekta te navesti sve planirane izvore sredstava potrebne za provedbu projekta)*

Projekt „Izgradnja i opremanje zgrade dobrovoljnog vatrogasnog društva (DVD) u naselju Seline“ planiran je u proračunu Općine Starigrad za 2021. godinu. Obzirom na to da će provedba predmetnog projekta odvijati u dvije (2) proračunske godine (2022., 2023.) Općina Starigrad će osigurati potreban iznos za provedbu projekta do potpune funkcionalnosti u proračunu za 2022. i 2023. godinu. Predmetnim natječajem je predviđeno pravo korisnika na potraživanje predujma u iznosu od 50% ukupnog iznos javne potpore. Općina Starigrad će koristiti navedeno pravo te će predujmom financirati 50% ukupnog iznosa javne potpore predmetnog projekta. Dinamika financiranja po projekta po godinama je prikazana u tablici niže (iznosi su u HRK).



Prema uvjetima Natječaja, a s obzirom na to da je Općina Starigrad svrstana u VI. skupinu sukladno Odluci po razvrstavanju jedinica lokalne i područne (regionalne) samouprave prema stupnju razvijenosti, predmetni projekt može ostvariti intenzitet javne potpore od najviše 90% prihvatljivih troškova ulaganja. Preostalih 10% za finalizaciju projekta osigurat će Općina Starigrad vlastitim proračunskim sredstvima.

Ukupna vrijednost projekt sukladno rekapitulaciji troškova glavnog projekta iznosi 8.293.708,06 HRK. Sukladno intenzitetu javne potpore od 90% prihvatljivih troškova potpore putem Programa ruralnog razvoja Republike Hrvatske 2014. – 2020. sufinancirat će se 7.345.121,45 HRK.

Navedeni iznos će biti doznačen Općini Starigrad predujmom (50% ukupnog iznosa javne potpore) u prvoj (1.) godini provedbe u iznosu od 3.672.560,73 HRK te dvokratnim povratom sredstava potraživanih metodom nadoknade u drugoj (2.) i završnoj godini provedbe projekta.

Sredstva potraživana metodom nadoknade u drugoj (2.) godini provedbe u prvoj (1.) rati iznosila bi 40 % ukupnog iznosa javne potpore, odnosno 2.938.048,58 HRK.

Potraživana sredstva u drugoj (2.) rati iznosila bi 10 % ukupnog iznosa javne potpore, odnosno 734.512,15 HRK.

Općina Starigrad će u proračunu za 2023. godinu osigurati sredstva za podmirivanje 10 % ukupnih troškova projekta (u iznosu od 948.586,61 HRK) koji nisu obuhvaćeni bespovratnom javnom potporom te sredstva za podmirivanje troškova izgradnja koji će biti potraživani metodom nadoknade u iznosu od 3.672.560,73 HRK (1. i 2. rata sufinanciranja).

**7. LJUDSKI KAPACITETI KORISNIKA**

*(navesti dosadašnja iskustva korisnika u provedbi sličnih projekata, te ljudske kapacitete za provedbu planiranog projekta, odnosno broj osoba i stručne kvalifikacije osoba uključenih u provedbu planiranog projekta; navesti broj osoba i stručne kvalifikacije osoba koji su zaposlenici, članovi ili volonteri korisnika ili pravnu osobu koja održava/upravlja projektom, a koji će biti uključeni u održavanje i upravljanje realiziranim projektom u razdoblju od najmanje pet godina od dana konačne isplate sredstava iz Mjere 7 „Temeljne usluge i obnova sela u ruralnim područjima)*

Općina Starigrad je jedinica lokalne samouprave u čijem su sastavu naselja Starigrad Paklenica, Seline i Tribanj. Općina je samostalna u odlučivanju u poslovima iz samoupravnog djelokruga u skladu s Ustavom Republike Hrvatske i zakonima te podliježe samo nadzoru zakonitosti rada i akata tijela Općine. U samoupravnom djelokrugu obavlja poslove lokalnog značaja kojima se neposredno ostvaruju prava građana, a koji nisu Ustavom ili zakonom dodijeljeni državnim tijelima, i to osobito poslove koji se odnose na: uređenje naselja i stanovanje, prostorno i urbanističko planiranje, komunalno gospodarstvo, brigu o djeci, socijalnu skrb, primarnu zdravstvenu zaštitu, odgoj i osnovno obrazovanje, kulturu, tjelesnu kulturu i sport, zaštitu potrošača, zaštitu i unapređenje prirodnog okoliša**, protupožarnu zaštitu i civilnu zaštitu**, promet na svom području, ostale poslove sukladno posebnim zakonima. Ustroj Općine čine: načelnik, Općinsko vijeće, Jedinstveni upravni odjel (gdje su ustrojeni sljedeći odsjeci: Odsjek za društvene djelatnosti, Odsjek za komunalne poslove i prostorno planiranje, Odsjek za financije, gospodarstvo, plan i proračun te Odsjek za opće i administrativne poslove) i Mjesni odbori.

Prihodi Općine razmjerni su poslovima koje Općina obavlja u skladu s zakonom i svojim Statutom. Općina se financira iz vlastitih izvora (prihodi od vlastite imovine, lokalnim porezima, novčanim kaznama, pristojbama te raznim naknadama), zajedničkim porezima i prohodima te donacijama iz državnog i županijskog proračuna. Trenutno ima 5 zaposlenih službenika, a proračun Općine Starigrad za 2021. godinu iznosi 19.100.000,00 HRK.

# Općina ima potrebne organizacijske i institucionalne kapacitete za provedbu projekta, a do sada je prijavila više projekata na natječaje u okviru Programa ruralnog razvoja 2014.-2020.: 1. Podmjera 7.1. »Sastavljanje i ažuriranje planova za razvoj općina i sela u ruralnim područjima i njihovih temeljnih usluga te planova zaštite i upravljanja koji se odnose na lokalitete Natura 2000 i druga područja visoke prirodne vrijednosti« – provedba operacije 7.1.1. »Sastavljanje i ažuriranje planova za razvoj jedinica lokalne samouprave« - ostvareno financiranje u iznosu od 69.000,00 kn za projekt: Izrada strateškog razvojnog programa Općine Starigrad; 2. „Vodoopskrba sz dijela Starigrada – vodoopskrbni cjevovod“, ukupne vrijednosti 5.100.000,00 kn u okviru natječaja za provedbu podmjere 7.2. „Ulaganja u izradu, poboljšanje ili proširenje svih vrsta male infrastrukture, uključujući ulaganja u obnovljive izvore energije i uštedu energije“; 3. „Sanacija odlagališta otpada „Samograd“ u okviru Natječaja „Sanacija zatvorenih odlagališta neopasnog otpada, financiranje iz kohezijskog fonda, ukupne vrijednosti 7.112.465,00 kn od čega prihvatljivi troškove iznose 5.372.264,20 kn. Ostvarena bespovratna sredstva iz Kohezijskog fonda iznose 4.566.424,57 kn, što predstavlja 85% ukupno prihvatljivih troškova i procijenjenih troškova; 4. „Uspostava i uređenje poučno-rekreacijskih staza u naselju Seline“, ukupne vrijednosti 837.912,50 HRK prijavljen na Natječaj za tip operacije 8.5.2 Uspostava i uređenje poučnih staza, vidikovaca i ostale manje infrastrukture iz PRR 2014.-2020, a trenutno je u postupku evaluacije.

# Nadalje, projekt uređenja plaže Kuline sufinanciran je putem Programa razvoja javne turističke infrastrukture Ministarstva turizma, i to u 3 faze kako slijedi: 1. Uređenje i opremanje plaže Kulina (Jaz) iz 2017. godine u iznosu od 700.000,00 HRK; 2. Uređenje i turistička valorizacija plaže Kulina (Jaz) iz 2018. godine u iznosu od 332.000,00 HRK; 3. Nastavak uređenja i opremanja plaže Kulina (Jaz) iz 2019. godine u iznosu od 425.000,00 HRK.

Također, putem Programa podrške brdsko – planinskim područjima sufinancirana je sanacija i asfaltiranje nerazvrstanih cesta. U 2019. godini ista je sufinancirana u iznosu od 600.000,00 HRK, u 2020. godini 400.000,00 HRK, a u 2021. godini 200.000,00 HRK.

U okviru LAG Natječaja za tip operacije 2.1.1. „Izgradnja i rekonstrukcija javne infrastrukture u svrhu poboljšanja kvalitete života na području LAG-a, Općina je prijavila projekt „Izgradnja dječjeg igrališta u Starigrad Paklenici“, ukupne vrijednosti 462.642,50 kn. Potpisan je ugovor s APPRRR-om, a ostvareni iznos potpore je 222.375,00 kn. Nadalje, u okviru Natječaja FLAG-a Tri mora, Mjera 2.1. Potpora vrednovanju, zaštiti i promociji prirodne resursne osnove – rijeka, mora i priobalja, Općina je prijavila projekt „Interpretacija visoko vrijedne prirodne baštine u cilju očuvanja mora i priobalja Podvelebitskog kanala“ ukupne vrijednost 315.311,63 HRK, koji je trenutno u postupku evaluacije.

Upravljanje realiziranim projektom bit će zaduženje službenika Jedinstvenog upravnog odjela, a stručnu podršku u provedbi pružit će Agencija za razvoj Zadarske županije ZADRA NOVA. Održavanje realiziranim projektom bit će zaduženje dva (2) novozaposlena djelatnika (vatrogasca – srednja stručna sprema) „DVD – a Starigrad – Paklenica“.

**8. NAČIN ODRŽAVANJA I UPRAVLJANJA PROJEKTOM**

8.1. IZVORI PRIHODA, PRIHODI I RASHODI PROJEKTA

*(navesti planirane izvore prihoda/sufinanciranja, prihode koje generira realizirani projekt te rashode nužne za upravljanje i održavanje realiziranim projektom u predviđenoj funkciji projekta)*

Predmetnim projektom se ne ostvaruju prihodi. Po završetku provedbe projekta „Izgradnja i opremanje zgrade dobrovoljnog vatrogasnog društva DVD u naselju Seline“ održavanje istog će preuzeti DVD „Starigrad Paklenica“. Sredstva za upravljanje i održavanje projektom bit će planirana proračunom Općine unutar stavke **Protupožarna i civilna zaštita**. Općina će donošenjem proračuna predvidjeti iznos potreban DVD – u „Starigrad Paklenica“ za zaštitu, upravljanje i održavanje projektom. Isti će obuhvaćati i plaće 2 novozaposlena djelatnika DVD -a (srednja stručna sprema) koji će raditi na predmetnim poslovima.

8.2. ODRŽAVANJE I UPRAVLJANJE PROJEKTOM PET GODINA OD DANA KONAČNE ISPLATE SREDSTAVA

*(navesti broj osoba i stručne kvalifikacije osoba koji su zaposlenici, članovi ili volonteri korisnika, a koji su uključeni u održavanje i upravljanje realiziranim projektom u razdoblju od najmanje pet godina od dana konačne isplate sredstava iz Mjere 7 „Temeljne usluge i obnova sela u ruralnim područjima“; navesti način upravljanja projektom ako će korisnik prenijeti upravljanje realiziranim projektom drugoj pravnoj osobi sukladno nadležnim propisima)*

Općina Starigrad će nakon provedbe projekta osigurati trajnost projekta, odnosno osigurat će da tijekom 5 godina od završnog plaćanja (nadoknade sredstava) rezultati projekta ne podliježu sljedećim situacijama:

a) prestanku funkcioniranja projekta

b) promjeni vlasništva nad predmetom nabave,

c) značajnijoj promjeni koja utječe na prirodu projekta, ciljeve ili provedbene uvjete i

d) promjeni namjene za koju je odobrena potpora.

Održavanje i upravljanje realiziranim projektom će biti zaduženje 2 novozaposlenih djelatnika (vatrogasaca – srednja stručna sprema) DVD – a „Starigrad Paklenica“ kao proračunskog korisnika Općine Starigrad.

**9. OSTVARIVANJE NETO PRIHODA**

*(Sukladno Članku 61. Uredbe (EU) br. 1303/2013)*

*Ako projekt ostvaruje neto prihod nakon dovršetka i prihvatljivi troškovi projekta prelaze 1.000.000,00 eura, prihvatljivi troškovi projekta unaprijed se smanjuju u referentnom razdoblju od 10 godina. Prihvatljivi troškovi projekta umanjuju se za utvrđeni diskontirani neto prihod.*

*Za izračun neto prihoda u referentnom razdoblju potrebno je popuniti Tablicu izračuna neto prihoda.*

*Predložak Tablice izračuna neto prihoda se preuzima sa stranice www.apprrr.hr – kartica “Zajednička poljoprivredna politika/PRRRH 2014. – 2020./Mjera 7/Podmjera 7.4/Vezani dokumenti/Predlošci i upute 7.4.1“.*

*Isti predložak Tablice izračuna neto prihoda može se otvoriti dvostrukim klikom na ovu ikonicu:*

****

*Popunjeni predložak Tablice kopira se u ovom poglavlju na sljedećoj stranici.*

|  |  |  |
| --- | --- | --- |
| **Ostvaruje li projekt neto prihod?** | **DA** | **NE** |

*(Zaokružiti odgovor koji je primjenjiv za projekt)*

*NAPOMENE:*

*Tablicu izračuna neto prihoda je potrebno popuniti neovisno o tome koliko iznose prihvatljivi troškovi projekta, a u Planu nabave/Tablici troškova i izračuna potpore prihvatljivi troškova će se umanjiti samo ako prelaze 1.000.000,00 eura u protuvrijednosti u kunama i ako projekt generira neto prihod.*

**Tablica izračuna neto prihoda**

*(kopirati popunjenu Tablicu izračuna neto prihoda)*





**10. USKLAĐENOST PROJEKTA SA STRATEŠKIM RAZVOJNIM DOKUMENTOM JEDINICE LOKALNE SAMOUPRAVE ILI S LOKALNOM RAZVOJNOM STRATEGIJOM ODABRANOG LAG-A** **ILI S PLANOM RAZVOJA JEDINICE PODRUČNE (REGIONALNE) SAMOUPRAVE**

*(Navesti cilj i prioritet iz strateškog razvojnog dokumenta jedince lokalne samouprave ili iz lokalne razvojne strategije odabranog LAG-a unutar Programa ruralnog razvoja Republike Hrvatske ili iz Plana razvoja jedinice područne (regionalne) samouprave, a iz kojih je vidljivo da je projekt u skladu sa* *strateškim razvojnim dokumentom JLS, lokalnom razvojnom strategijom (LRS) odabranog LAG-a ili Planom razvoja županije, obrazložiti usklađenost projekta s ciljem/prioritetom, navesti broj poglavlja/stranice u kojem/kojoj se navodi spomenuti cilj i prioritet; navesti gdje je strateški razvojni dokument/LRS/Plan razvoja županije objavljen - naziv i broj glasnika/link na mrežnu stranicu, navesti broj i datum akta temeljem kojeg je strateški razvojni dokument/Plan razvoja usvojen od strane predstavničkog tijela jedinice lokalne ili područne (regionalne) samouprave; navesti gdje je taj akt objavljen - naziv i broj glasnika/link na mrežnu stranicu*;*.)*

Općinsko vijeće Općine Starigrad na 22. sjednici održanoj 17. studenog 2016., donijelo je Odluku o donošenju strateškog razvojnog programa Općine Starigrad za razdoblje od 2015. do 2020. godine. Odluka je objavljena u Službenom glasniku Zadarske županije 22/16 (dostupno na: <https://glasnik.zadarska-zupanija.hr/>). Rok važenja iste Odlukom Općinskog vijeća o produženju važenja je produžen do 31. prosinca 2021. godine.

Projekt je u skladu sa Strateškim ciljem 3. Razvoj društvene infrastrukture s ciljem unaprjeđenja kvalitete života; Prioritetom 3.2. Unaprjeđenje društvene infrastrukture na području Općine; Mjerom 3.2.5. Izgradnja vatrogasnog doma, Strateškog razvojnog programa Općine Starigrad za razdoblje 2015. – 2020 (dostupno na: <http://www.opcina-starigrad.hr/wp-content/uploads/2016/03/SRP_Starigrad_2015_2020.pdf>, 79. str.) jer će se predmetnim ulaganjem izgraditi i opremiti zgrada vatrogasnog doma čime će se utjecati na razvoj društvene infrastrukture što će rezultirati unaprjeđenom kvalitetom života.

Projektno ulaganje je u skladu s Županijskom razvojnom strategijom Zadarske županije do 2020. (dostupno na:

<https://www.zadarskazupanija.hr/images/dokumenti/Zupanijska_razvojna_strategija_Zadarske_zupanije_do_2020..pdf>, usvojena Odlukom Županijske skupštine Zadarske županije na 4. sjednici održanoj dana 12. prosinca 2017. godine, a ista je objavljena u Službenom glasniku Zadarske županije broj 20/17 od 14.12.2017. (dostupno na: <https://glasnik.zadarska-zupanija.hr/>)). Ciljem 3. Povećana i uravnotežena kvaliteta života stanovništva Zadarske županije; Prioritetom 3.1. Razvijena društvena infrastruktura i usluge; Mjerom 3.1.8. Unaprjeđenje sustava civilne zaštite, jačanje svijesti i ukazivanje na moguće posljedice izazvane klimatskim promjenama, (156. i 160. str.), jer će se provedbom projekta utjecati na podizanje operativne spremnosti i na skraćivanje vremena provođenja intervencija te poboljšanje efikasnosti i opremljenosti postojećih sredstava za intervenciju.

**11. USKLAĐENOST PROJEKTA S PROSTORNIM PLANOM JEDINICE LOKALNE SAMOUPRAVE**

*(za projekte građenja za koje nije ishođena građevinska dozvola obrazložiti usklađenost projekta s prostornim planom JLS pozivajući se na odgovarajuće članke, stavke i točke tekstualnog dijela Prostornog plana JLS te na grafičke dijelove Prostornog plana, navesti naziv i stranice Prostornog plana JLS u kojima je dozvoljena provedba takvog zahvata u prostoru, navesti broj mape/knjige/poglavlja/stranice iz Glavnog projekta u kojem projektant dokazuje/izjavljuje da je Glavni projekt u skladu s prostornim planom.*

Ishođena građevinska dozvola.

**12. IZJAVA KORISNIKA O JAVNOJ NAMJENI PROJEKTA TE DOSTUPNOSTI PREDMETA ULAGANJA POJEDINCIMA, LOKALNOM STANOVNIŠTVU I INTERESNIM SKUPINAMA**

*Pojašnjenje:*

*- Davatelj Izjave je korisnik/podnositelj Zahtjeva za potporu za podmjeru 7.4, tip operacije 7.4.1*

*- Korisnik se treba u Izjavi obvezati te treba izjaviti da je projekt namijenjen javnoj upotrebi/korištenju i da će planirano ulaganje nakon stavljanja u funkciju biti dostupno pojedincima, lokalnom stanovništvu i interesnim skupinama.*

*- U Izjavi je potrebno nabrojiti interesne skupine krajnje korisnike projekta.*

*- Izjava mora biti potpisana i ovjerena od strane korisnika.*

Ja, Krste Ramić, načelnik Općine Starigrad, izjavljujem da je planirano ulaganje namijenjeno javnoj upotrebi i da će biti dostupno lokalnom stanovništvu i različitim interesnim skupinama (Općina Starigrad, DVD „Starigrad – Paklenica“) i krajnjim korisnicima (stanovništvo općine Starigrad, mladi, potencijalni novi članovi DVD – a, zainteresirani posjetitelji)

Datum: Potpis i pečat:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_